  Майя Бывальцева Удмурт анайёс понна «Аныкай» медиашкола 8-тӥ но 9-тӥ пӧсьтолэзе дышетонъёссэ Ижкарын ортчытӥз. Курсъёсы пӧртэм онеръёсын но пӧртэм интыосын ужась 30 анайёс люкаськизы. Сяме пыремъя, мылкыд карисьёс куинь ӧръёс пӧлысь одӥгзэ бырйыны быгатӥзы: туспуктон, операторлэн ужез но видео лэсьтон, SMM-азинтон. Лулчеберетъя элькун колледжын ужась Анна Киршина «Аныкайлэн» курсъёсаз нырысьсэ лыктӥз. Солэн верамезъя, медиашколае кемалась пыриськемез потэ ни вал, но татчыозь дырыз ӧз шедьылы, нош али дышетон ӵапак шутэтскон вакытаз тупаз. Анналы куинез ик ӧр тунсыко потэ, но кутскон понна туспуктонэз бырйиз. Ог дас ар ӵоже кулэтэк кыллись фотоаппаратэзлы но ужаны дыр вуиз.  Дас фотография лэсьтӥсько, одӥгез умой пӧрмиз. Но пӧрмиз не потому, что мон сое озьы лэсьтӥ, а потому что соку, кылсярысь, шунды потӥз, адями умой сылӥз, соин чебер пӧрмиз. Татын дышетскиськом, мед мон ачим быгато сое чебер карыны, а не случайной кадр Анна Киршина, «Аныкайлэн» медаишколае пыриськисьТуспуктон ужлэсь секретъёссэ анайёслы «Удмурт дунне» газетын ужась туспуктӥсь Максим Егоров усьтэ. Солэн верамезъя, ӟечлыко фото лэсьтонын нырысетӥ инты тыл басьтэ, аппаратура – кыкетӥ интыын. Программая ужасько, но юасько мар соослы тунсыко, ӵектонъёс сётӥсько… Телефонэн но луэ умой кадръёс лэсьтыны, аппаратура – со второстепенно, нырысь ик - мылкыд но практика, весь выроно соин Максим Егоров, «Аныкай» медиашколаын туспуктон ӧрез нуисьМедиашколае гожтӥьскыкуз, Анна Киршина нырысь ик нылпиосыныз чебер фотоос лэсьтон сярысь малпаськиз, угось ерпечка кадь пиналъёсты туспуктыны нимысьтыз быгатонлык кулэ. Собере кыӵе ке ужрадъёсын но ӟеч туспуктӥсьёс кулэ луо. Мон ӧй шуысал профессиональной фотограф луыса, но кудӥз пичияк вала, вала кызьы туспуктыны, кызьы композиция лэсьтыны, кызьы тыл усе, кылсярысь, ымныре. Малы ке шуоно тани кышномуртъёсты ик фотография лэсьтӥськом ке, али Милемлы Максим Егоров вера, чебер ке, кисыриё медам лу ымнырыз - сыӵе тыл кулэ, потэ ке пропорциосыз шонер мед луоз - сыӵе дальностен кулэ фотография лэсьтыны. Туж трос выль тодон-валанъёс Анна Киршина, «Аныкайлэн» медаишколае пыриськисьАнна Киршиналэн верамезъя, та курсъёсын со сиёнъёсты туспуктонэз но аслыз усьтӥз. Татчыозь та ӧр йыраз но ӧз лыктылы, нош табере сиёнъёсты чебер туспуктон вылын пичияк табыш поттыны луонлык сярысь но малпаськыны кутскиз. Егит анай-атайёслы, анайёслы уката ик, ватсаса табыш кулэ. Татын, мон верасал, нырысь луонлык – тон тодматскиськод адямиосын, кудъёсыз быгато туспуктэм лэсьтыны, соос быгато тодон-валан сётыны. Мукет ласянь, тон валаськод татын кыӵе ке но субкультураез, кудӥз тыныд юрттэ азьланяз, усьтэ кыӵе ке но ӧсъёсты и даже возьматэ, кытын луэ ужаны, кыӵе ужрадъёсы тон быгатӥськод пыриськыны азьланяз Анна Киршина, «Аныкайлэн» медаишколае пыриськисьАзьланяз Анналэн видеооператорлэн но монтажёрлэн ужезлы, но SMM-азинтонлы но дышетскемез потэ на. Со сяна, «Аныкай» медиашколе ветлэмезлэсь эшшо одӥг пайдалыксэ адӟе. Нылпиослы возьматэм потэ, что удмурт кылын но курсъёс но, ваньмыз но вань. «Куара» огазеяськонлэн потэмын сыӵе роликъёссы – удмурт кылэз дышето, мынам нылпие шумпотэ. Со городын улэ бере, удмурт кылэз урод, ми ум быгатӥське дышетыны озьы гинэ – садик ӟуч, школа ӟуч. Али мон солы ас вылам возьматыны быгатӥсько ни, что кулэ ветлыны. «Аныкай» школалэн пичиослы но блогеръёслы вал ук (курсъёсыз – ред.), вот сое но али возьмасько. Пичиослы эшшо одӥг пол мед усьтозы вал, мон нылме отчы келясал ни Анна Киршина, «Аныкайлэн» медаишколае пыриськисьНаталья Миронова медиашколае кыкетӥзэ лыктӥз ни. Нырысетӥ курсъёсын видеоужлы дышетскиз. Соку йылпумъян ужзэ быдэс семьяеныз лэсьтӥзы – «Теремок» выжыкылэз удмурт кылэ берыктӥзы, мультфильм кылдытӥзы, пӧйшуръёс интые ачиз но пиез вераськизы. Таяз радэ Наталья SMM ӧрез бырйиз. Мынам потэ выль тодонъёс басьтэме но вӧлмытыны удмурт кылэз вотэсын. Туннэ мон гожъяськисько удмурт кылын эркынгес, капчигес, нош вераськыны секытгес йӧтэ. <...> Выль адямиосын пумиськон. Милемлы туж спикерен (блогер Вера Трефилова - ред.) удалтӥз . Со милемлы не только SMM информация сётэ, но асьмедыз пыр-поч тодон сётэ. Соин блогамы выль амалъёс кутыны выром ни Наталья Миронова, «Аныкайлэн» медаишколае пыриськисьНаталья Мироновалэн верамезъя, та дырозь со блогзэ мылпотэмезъя гинэ нуылӥз, табере рос-прос басьтӥськыны малпа ни. Тросгес ужъёсыз удмурт йылолъёсын, кылэн, пиналъёсын киужъёс лэсьтонэн герӟаськемын луозы, шуэ. Тодэ вайытом, кылем арын «Аныкай» медиашколае 200 пала адями пыриськиз. Туэ «Куара» огазеяськонлэн ӵектосэз Азьмуртлэн грантъёсъя фондысьтыз коньдон утӥз, солы луыса дышетонъёсты гурт ёросъёсын но радъяны луонлык кылдӥз.  Тегъёс: Мерлык Дышетон Ижкар Удмуртия удмуртъёс анайёс 100ар  